Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2022/C 168/16)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O STANDARDNI SPREMEMBI, KI SPREMINJA ENOTNI DOKUMENT

„Costers del Segre“

PDO-ES-A1523-AM03

Datum obvestila: 26. januar 2022

OPIS ODOBRENIH SPREMEMB IN RAZLOGI ZANJE

1. Sprememba pogojev za uporabo izrazov „barrica“ („sod“) in „roble“ („hrast“)

OPIS:

V zvezi z izrazom „barrica“ („sod“) je bilo odločeno, da se črta omemba hrasta in poveča prostornina posod s 330 litrov na 600 litrov.

Kar zadeva največjo prostornino hrastovih posod za uporabo izraza „roble“ („hrast“), je bilo odločeno, da se prostornina poveča s 330 litrov na 600 litrov.

Ta sprememba se nanaša na točko 2.5 specifikacije proizvoda, ne vpliva pa na enotni dokument.

Gre za standardno spremembo, saj ne izpolnjuje nobenega merila iz člena 14(1) Delegirane Uredbe (EU) 2019/33.

RAZLOGI:

Pogoji v specifikaciji proizvoda za uporabo teh izrazov so bili strožji od tistih na nacionalni ravni, ki so določeni v Prilogi III (člen 17) h kraljevemu odloku 1363/2011 z dne 7. oktobra 2011 o izvajanju predpisov EU o označevanju, predstavitvi in prepoznavanju nekaterih vinskih proizvodov. S to spremembo so usklajeni z nacionalnimi določbami.

2. Črtanje najmanjšega deleža naravnega alkohola v grozdju, namenjenemu za vino in likersko vino

OPIS:

Odločeno je bilo, da se črta najmanjši volumenski delež naravnega alkohola za vina in likerska vina.

Ta sprememba se nanaša na točko 3.2 specifikacije proizvoda, ne vpliva pa na enotni dokument.

Gre za standardno spremembo, saj ne izpolnjuje nobenega merila iz člena 14(1) Delegirane Uredbe (EU) 2019/33.

RAZLOGI:

Ta sprememba je odgovor na potrebe naših vinskih kleti zaradi učinkov podnebnih sprememb, ki povzročajo ekstremne vremenske dogodke z velikimi razlikami med posameznimi leti. Končni cilj je pridobiti vina najvišje kakovosti s prijetnim ravnotežjem med deležem alkohola in vsebnostjo kislin.

3. Razširitev razmejenega območja

OPIS:

Dodani sta bili dve novi občini, tri druge občine, ki so bile zajete le delno, pa so zdaj vključene v celoti.

Ta sprememba se nanaša na točko 4 specifikacije proizvoda in točko 6 enotnega dokumenta.

Gre za standardno spremembo, saj ne izpolnjuje nobenega merila iz člena 14(1) Delegirane Uredbe (EU) 2019/33.

RAZLOGI:

Razširitev območja proizvodnje so zahtevale zainteresirane strani. Zaradi teh zahtev je upravni organ ZOP izdal poročila o kmetijskih, talnih in podnebnih ter okoljskih vidikih parcel, da bi preverili, ali območja, vključena v širitev, ustrezajo profilu območja ZOP, in če ustrezajo, da bi preverili njihovo natančno lego na zadevnih podobmočjih.

Na vsej vključeni površini so bile preverjene:

— značilnosti nasadov;

— lokacija občine in bližina obstoječih parcel in obstoječih občin, vključenih v označbo porekla „Costers del Segre“;

— podnebne in talne značilnosti parcel.

Ugotovljeno je bilo, da nove občine ustrezajo podnebnim in talnim značilnostim označbe porekla „Costers del Segre“ in lahko torej postanejo del nje, ne da bi to vplivalo na kakovost in lastnosti proizvedenega vina z ZOP.

4. Vključitev dodatnih treh sort

OPIS:

Dodane so bile sorte garnacha peluda, gonfaus in sumoll tinto.

Ta sprememba se nanaša na točko 6 specifikacije proizvoda in točko 7 enotnega dokumenta.

Gre za standardno spremembo, saj ne izpolnjuje nobenega merila iz člena 14(1) Delegirane Uredbe (EU) 2019/33.

RAZLOGI:

Odločeno je bilo, da se te sorte vključijo na podlagi zahtev in interesov različnih vinskih kleti, vključenih v to ZOP, ki jih štejejo za primerne sorte glede na odlične rezultate, dobljene s študijami o vsaki sorti, ob upoštevanju tal in podnebja.

Sumoll tinto: na sušo odporna rdeča sorta, ki izvira iz Katalonije. Sorta s srednje dolgim rastnim obdobjem, ki daje srednje veliko ovalno grozdje. Rdeče vino iz sorte sumoll tinto ima ustrezno vsebnost kislin in taninsko strukturo ter svežo aromo po rdečem jagodičju s srednjo tonalno intenzivnostjo. Vina, proizvedena iz sorte sumoll tinto, ohranijo značaj in okuse, ki so značilni za to območje, ne da bi to vplivalo na kakovost vin.

Garnacha peluda: sorta, ki izvira iz Katalonije, je bujna in precej produktivna. Rdeče grozdje v kompaktnih grozdih, s srednje velikimi, okroglimi in sivimi grozdnimi jagodami ter debelimi kosmatimi listi. Garnacha peluda daje kakovostno vino. Proizvedena vina so zelo dobra, izkazujejo arome in lastnosti sorte ter krepijo značilne elemente rdečih vin z ZOP „Costers del Segre“, ob tem pa ohranjajo značaj in okuse, ki so značilni za območje.

Gonfaus: ta sorta, ki izvira iz okrožja Osona (Katalonija), ima notranje vire za spopadanje s sušnimi razmerami. Vina iz te sorte imajo sadne, intenzivne in kiselkaste arome. Glede na študije ima ta sorta velik potencial za proizvodnjo kakovostnih vin, ne da bi se oslabili značilni značaj in okusi območja.

5. Spremembe besedila zahtev glede označevanja

OPIS:

Obvezne informacije, ki se vključijo na vinsko etiketo, so bile črtane in zdaj je določeno, da se lahko izraza „Denominación de Origen Protegida“ („zaščitena označba porekla“) in „Denominación de Origen“ (označba porekla) uporabljata kot medsebojno zamenljiva.

Ta sprememba se nanaša na točko 8.4 specifikacije proizvoda, ne vpliva pa na enotni dokument.

Gre za standardno spremembo, saj ne izpolnjuje nobenega merila iz člena 14(1) Delegirane Uredbe (EU) 2019/33.

RAZLOGI:

Ta sprememba je utemeljena z željo po poenostavitvi vsebine specifikacije proizvoda in preprečitvi netočnosti ali zastarele vsebine, ki bi lahko nastale zaradi ponavljanja evropskih ali nacionalnih določb, ki se uporabljajo za katalonska vina, v primeru zakonodajnih sprememb.

Poleg tega je bila vključitev splošnih določb v splošno označevanje vina ali katerega koli vina, zajetega z ZOP ali ZGO, v specifikaciji proizvoda za ZOP „Costers del Segre“ neustrezna in nepotrebna, saj je namen specifikacij proizvoda, da se opredelijo ustrezni pogoji proizvodnje v zvezi z označbo porekla in specifikacija proizvoda. Zato je glede na načeli poenostavitve in regulatorne kakovosti priporočljivo črtati zadevne elemente.

Nazadnje, primerjalna analiza različnih francoskih, španskih in italijanskih označb porekla je pokazala, da se je pojavil skupen element: nenavajanje obveznih informacij v zvezi z označevanjem vina in namesto tega navajanje neobveznih informacij, dovoljenih v okviru zadevne ZOP.

6. Spremembe besedila v zvezi z načinom garancije na vsaki embalaži

OPIS:

Specifikacija proizvoda določa garancijski sistem, ki se uporabi za vsako embalažo vina z ZOP. Besedilo je bilo spremenjeno, da se omogoči morebiten drug način, o uporabi katerega se lahko v prihodnosti dogovori upravni organ za označbo porekla.

Ta sprememba se nanaša na točko 8.5 specifikacije proizvoda in točko 9 enotnega dokumenta.

Gre za standardno spremembo, saj ne izpolnjuje nobenega merila iz člena 14(1) Delegirane Uredbe (EU) 2019/33.

RAZLOGI:

Po uvedbi uporabe garancijskega žiga kot sistema identifikacije za enkratno uporabo leta 2019 je bilo odločeno, da se drugi kontrolni sistemi (alternative garancijskemu žigu) nadomestijo z bolj generično alternativno možnostjo, ki bi lahko zadovoljila morebitne prihodnje potrebe.

ENOTNI DOKUMENT

1. Ime

Costers del Segre

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

3. Likersko vino

5. Kakovostno peneče vino

8. Biser vino

4. Opis vina

1. VINO – bela vina in vina rosé

KRATEK OPIS

Bela vina

Prozorno bistra, rumenkaste ali zelenkaste barve, včasih z oranžnim ali rjavim robom.

Vina morajo biti v skladu z naslednjimi razponi/vrednostmi:

absorpcija pri 420 nm je najmanj 0,05 in največ 1,4 ter je večja od absorpcije pri 520 nm,

absorpcija pri 520 nm je 0,4 ali manj,

absorpcija pri 620 nm je 0,1 ali manj,

intenzivnost barve je najmanj 0,05 in največ 2,

motnost je manjša kot 30 NTU.

Sortna aroma po sadju in/ali rastlinju, cvetju in začimbah z morebitnimi terciarnimi aromami. Brez pomanjkljivosti.

Uravnotežen okus in občutek v ustih, brez pomanjkljivosti in z dolgim pookusom, ki traja dlje kot pet sekund.

Vina rosé

Prozorno bistra, rožnate, rdečkaste in/ali modrikaste barve. Vina morajo biti v skladu z naslednjimi razponi/vrednostmi:

absorpcija pri 420 nm je najmanj 0,1 in največ 2,5,

absorpcija pri 520 nm je najmanj 0,1 in največ 3,

intenzivnost barve je najmanj 0,1 in največ 5,7,

motnost je manjša kot 30 NTU.

Sortna aroma po sadju in/ali rastlinju, cvetju in začimbah z morebitnimi terciarnimi aromami. Brez pomanjkljivosti.

Uravnotežen okus in občutek v ustih, brez pomanjkljivosti in z dolgim pookusom, ki traja dlje kot pet sekund.

Pri vinih crianza je najvišja dovoljena vsebnost hlapnih kislin 15 meq/l.

Najvišja vsebnost žveplovega dioksida je 250 mg/l, če je vsebnost sladkorja ≥ 5 g/l.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 10,5 Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 10 Najvišja vsebnost skupnega žveplovega dioksida (v miligramih na liter) 200

2. VINO – rdeča vina

KRATEK OPIS

Bistra, od rdeče in/ali vijolične barve do rjave ali opečnate barve za vina crianza. Vina morajo biti v skladu z naslednjimi razponi/vrednostmi:

absorpcija pri 420 nm je 0,1 ali več,

absorpcija pri 520 nm je 0,1 ali več,

intenzivnost barve je 3 ali več,

motnost je manjša kot 80 NTU.

Brez pomanjkljivosti, sortna aroma po sadju in/ali rastlinju, cvetju in začimbah z morebitnimi terciarnimi aromami.

Uravnotežen okus in občutek v ustih, brez pomanjkljivosti in z dolgim pookusom, ki traja dlje kot pet sekund.

Pri vinih crianza se lahko najvišja vsebnost hlapnih kislin zviša za 1 meq/l za vsak odstotek alkohola nad 11 vol. % in vsako leto staranja do največ 20 meq/l.

Najvišja vsebnost žveplovega dioksida je 200 mg/l, če je vsebnost sladkorja ≥ 5 g/l.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 11 Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 13,33 Najvišja vsebnost skupnega žveplovega dioksida (v miligramih na liter) 150

3. LIKERSKO VINO

KRATEK OPIS

Vina, ki se pridelujejo iz belih sort, so rumenkaste in/ali zelenkaste barve, včasih z oranžnim robom ali robom v barvi starega zlata. Vina, ki se pridelujejo iz rdečih sort, so rdeče in/ali vijolične barve, včasih z oranžnimi, rjavimi ali bakrenimi toni. Vina morajo biti v skladu z naslednjimi razponi/vrednostmi:

absorpcija pri 420 nm je najmanj 0,1 in največ 20,

absorpcija pri 520 nm je najmanj 0,1 in največ 20,

absorpcija pri 620 nm je najmanj 0,1 in največ 10,

intenzivnost barve je 50 ali manj,

motnost je manjša kot 80 NTU.

Brez pomanjkljivosti, sortna aroma po sadju in/ali rastlinju, cvetju in začimbah z morebitnimi terciarnimi aromami.

Uravnotežen okus in občutek v ustih, brez pomanjkljivosti.

Najvišja vsebnost žveplovega dioksida je 200 mg/l, če je vsebnost sladkorja ≥ 5 g/l.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 15 Najnižja vsebnost skupnih kislin 3,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 13,3 Najvišja vsebnost skupnega žveplovega dioksida (v miligramih na liter) 150

4. KAKOVOSTNO PENEČE VINO

KRATEK OPIS

Prozorno bistro, rumenkaste in/ali zelenkaste barve, včasih z oranžnim robom ali robom v barvi starega zlata. Obstojno iskrenje. Vina morajo biti v skladu z naslednjimi razponi/vrednostmi:

absorpcija pri 420 nm je najmanj 0,05 in največ 1,4,

absorpcija pri 520 nm je 2 ali manj,

absorpcija pri 620 nm je 1 ali manj,

intenzivnost barve je najmanj 0,05 in največ 2,

motnost je manjša kot 30 NTU.

Brez pomanjkljivosti. Aroma po svežem sadju in/ali rastlinju in/ali cvetju, včasih s terciarnimi aromami zaradi staranja v steklenici.

Uravnotežen okus in občutek v ustih, brez pomanjkljivosti in z dolgim pookusom, ki traja dlje kot pet sekund.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 10,8 Najnižja vsebnost skupnih kislin 3,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 13,3 Najvišja vsebnost skupnega žveplovega dioksida (v miligramih na liter) 185

5. BISER VINO

KRATEK OPIS

Ogljikov dioksid, viden v iskrenju brez pene. Barva se ujema z absorpcijskimi razponi za zadevne vrste vin (belo, rdeče, rosé), opisanimi v zgornjih oddelkih.

Sortna aroma po sadju in/ali cvetju. Brez pomanjkljivosti.

Ogljikov dioksid je zaznaven v ustih, uravnotežen okus in občutek v ustih, brez pomanjkljivosti in z dolgim pookusom, ki traja dlje kot pet sekund.

Vsebnost žveplovega dioksida je enaka kot za bela in rdeča vina ter vina rosé.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 10 Najnižja vsebnost skupnih kislin 3,5 v miliekvivalentih na liter Najvišja vsebnost hlapnih kislin (v miliekvivalentih na liter) 10 Najvišja vsebnost skupnega žveplovega dioksida (v miligramih na liter)

5. Enološki postopki

5.1. Posebni enološki postopki

1. Posebni enološki postopek

Za stiskanje mošta ali vina in ločevanje od tropin se uporabi ustrezni pritisk, da se iz vsakih 100 kg natrganega grozdja proizvede največ 75 litrov vina.

5.2. Največji donosi

1.

16 000 kilogramov grozdja na hektar

2.

120 hektolitrov na hektar

6. Razmejeno geografsko območje

Območje ZOP „Costers del Segre“ zajema sedem podobmočij:

podobmočje Artesa de Segre, ki ga sestavljajo naslednje občine:

— Algerri,

— Alòs de Balaguer,

— Artesa de Segre,

— Balaguer,

— Castelló de Farfanya,

— Foradada,

— Menàrguens,

— enota Montclar v občini Agramunt,

— katastrska poligona 5 (parcele 399, 400, 401 in 402) in 7 (parcela 90) v občini Cubells,

— Os de Balaguer,

— Vilanova de Meià,

— La Sentiu de Sió;

podobmočje Urgell, ki ga sestavljajo naslednje občine:

— Penelles,

— Preixens,

— katastrski poligoni 2 (parcela 7), 3 (parcela 75), 4 (parcela 25) in 13 (parcela 93) v občini Ivars d’Urgell;

podobmočje Garrigues, ki ga sestavljajo naslednje občine:

— Albi,

— Arbeca,

— Bellaguarda,

— Cervià de les Garrigues,

— L’Espluga Calba,

— Fulleda,

— La Floresta,

— La Pobla de Cérvoles,

— Els Omellons,

— Tarrés,

— Vinaixa,

— El Vilosell,

— katastrski poligoni 5 (parcela 487), 12 (parcele 14, 15, 16, 33, 34 in 37) in 13 (parcele 3, 4 in 5) v občini Juneda,

— katastrski poligoni 9 (parceli 30 in 96), 21 (parcele 114, 165 in 167) in 22 (parcele 118, 119 in 120) v občini Borges Blanques,

— L’Albagés,

— katastrska poligona 2 (parcele 57, 66, 499 in 9002) in 6 (parcele 317, 318, 319, 320 in 597) v občini Juncosa,

— katastrska poligona 1 (parcela 27) in 3 (parceli 97 in 222) v občini Llardecans;

podobmočje Pallars, ki ga sestavljajo naslednje občine:

— Tremp (nekdanja občina) ter Gurb, Palau de Noguera, Puigcercós, Suterranya in Vilamitjana (enote občine Tremp),

— katastrski poligoni 1 (parceli 509 in 556), 3 (parcele 37, 190, 191, 219, 222, 226, 233, 248, 315 in 318), 12 (parcele 146, 151, 161, 163 in 175), 13 (parcele 17, 93, 127 in 204) in 17 (parcela 212) v občini Conca de Dalt,

— območje Castell de Mur, podenoti Cellers in Guàrdia de Tremp,

— območje Gavet de la Conca, podenote Sant Cristòfol de la Vall, Sant Martí de Barcedana in Sant Miquel de la Vall,

— podenote Conques, Figuerola d’Orcau, Orcau-Basturs in Sant Romà d’Abella v občini Isona i Conca Dellà,

— katastrski poligon 4 (parcele 24, 25, 26, 29, 42, 43, 45, 46, 49, 50 in 65) v občini Pobla de Segur,

— katastrski poligoni 1, 2, 3, 4, 5 in 6 v občini Llimiana,

— katastrski poligon 3 (parcele 17, 28, 29, 37, 300 in 301) v občini Rialp,

— Salàs de Pallars,

— katastrski poligoni 3, 4, 5 in 6 v občini Talarn,

— katastrska poligona 3 (parcele 201, 202, 203, 220, 223, 225, 325 in 330) in 2 (parceli 273 in 276) v občini Sort;

podobmočje Raimat, ki ga sestavljajo naslednje občine:

— naselbinska enota, znana kot Raimat, v občini Lleida,

— katastrska poligona 1 (parceli 162 in 181) in 2 (parcela 143) v občini Almacelles,

podobmočje Segrià, ki ga sestavljajo naslednje občine:

— Alcarràs: katastrska poligona 6 (parcele 9017, 9022 in 9005) in 15 (parcele 3, 57, 9001, 9003, 9004, 9007 in 2027),

— Alfarràs,

— katastrski poligon 5 (parcele 25, 180, 181, 193, 196 in 280) v občini Almacelles,

— Almenar,

— Gimenzos i el Pla de la Font,

— katastrski poligoni 1, 2, 7 (parcele 230, 231, 232, 307, 309, 310 in 311) in 8 (parcela 337) v občini Lleida,

— katastrska poligona 11 (parcele 6, 7, 8 in 9005) in 12 (parcela 9006) v občini Torrefarrera;

podobmočje Valls del Riu Corb, ki ga sestavljajo naslednje občine:

— L’Ametlla,

— Belianes,

— Ciutadilla,

— Granyanella,

— Granyena de Segarra,

— Guimerà,

— Maldà,

— Montoliu de Segarra,

— Montornès de Segarra,

— Nalec,

— Omells de Na Gaia,

— Preixana,

— Sant Martí de Riucorb,

— Tàrrega,

— Vallbona de les Monges,

— Vallfogona de Riucorb,

— Verdú,

— katastrska poligona 4 (parcela 92) in 6 (parcele 42, 43, 44, 45, 46, 47 in 48) v občini Vilagrassa.

Nobena od parcel, ki sestavljajo geografsko območje za ZOP „Costers del Segre“, ne bo izločena pri morebitnem združevanju parcel, prisilnih razlastitvah ali spremembah občinskih mej v skladu z veljavno zakonodajo o lokalni samoupravi.

7. Glavne sorte vinske trte

AGUDELO – CHENIN BLANC

ALARIJE – SUBIRANT PARENT

ALBARIÑO

CABERNET FRANC

CABERNET SAUVIGNON

CHARDONNAY

GARNACHA BLANCA

GARNACHA PELUDA

GARNACHA TINTA

GARNACHA TINTORERA

GEWÜRZTRAMINER

GODELLO

GONFAUS

MACABEO – VIURA

MALBEC

MAZUELA – SAMSÓ

MERLOT

MONASTRELL

MOSCATEL DE ALEJANDRÍA

MOSCATEL DE GRANO MENUDO

PARELLADA

PETIT VERDOT

PINOT NOIR

RIESLING

SAUVIGNON BLANC

SUMOLL TINTO

SYRAH

TEMPRANILLO – ULL DE LLEBRE

TREPAT

VERDEJO

VIOGNIER

XARELLO

8. Opis povezave

8.1. Vino

Posebne razločne značilnosti območja ZOP „Costers del Segre“, kot sta zemljepisna lega ter oddaljenost od Sredozemskega morja in Pirenejev, ustvarjajo celinsko podnebje z večjimi sezonskimi in dnevnimi nihanji temperature ter posebno rastno dobo, značilno za območje, in dajejo značilne letine.

Naravni dejavniki območja omogočajo, da so se tradicionalne sorte obdržale, neavtohtone sorte, ki so bile vnesene po pojavu trtne uši, pa so se popolnoma prilagodile. Trsni izbor je zato izredno raznovrsten in omogoča proizvode z zelo različno sortno sestavo.

Kar zadeva človeške dejavnike, na območju obstaja vinogradniška tradicija, ki jo izpričujejo zgodovinske omembe v listinah in zidave ter naklonjenost do uporabe novih tehnik.

Nočne temperature med zorenjem so izjemno nizke – skozi vso dobo zorenja ponavadi znašajo približno 15 °C, na koncu pa padejo na 2–10 °C po vsem območju ZOP „Costers del Segre“. To daje vina z visoko vsebnostjo kislin in izrazitim okusom, ki se ločijo od vin s katerega koli drugega območja. Pri belih vinih s podobmočij z blagimi pobočji so primarne arome polne sadnih vonjav, z višje ležečih podobmočij pa cvetnih vonjav. Pri rdečih vinih se naravni dejavniki pokažejo v deležu dejanskega alkohola ter njihovem vonju in okusu. Vsi ti dejavniki ohranjajo značilno kakovost vin, ki je posledica hladnih nočnih temperatur. Vin s takimi značilnostmi ni mogoče proizvajati na drugih območjih.

8.2. Kakovostno peneče vino

Peneče vino so v nekaterih vinskih kleteh proizvajali po tradicionalni metodi že od začetka prejšnjega stoletja.

Pri penečih vinih iz belih vin s podobmočij z blagimi pobočji so primarne arome polne sadnih vonjav, iz belih vin z višje ležečih podobmočij pa cvetnih vonjav.

Veliko dnevno nihanje temperature med dobo zorenja daje vinu posebne značilnosti, višjo vsebnost kislin in izrazite cvetne arome. Vse to skupaj s človeškimi dejavniki, ki v postopkih proizvodnje vzdržujejo tradicijo, in naravnimi dejavniki, ki omogočajo ohranjanje avtohtonih sort in prilagoditev tujih, pripomore k značilnim kakovostnim penečim vinom te ZOP.

8.3. Likersko vino

Proizvodnja likerskih vin z ZOP „Costers del Segre“: višje dnevne temperature ob pičlih jesenskih padavinah omogočajo poznejšo trgatev, ki daje letine, zelo bogate s sladkorji. Zaradi teh posebnih podnebnih razmer se je razvila tradicija proizvodnje likerskih vin iz poznih trgatev z delno sušenim grozdjem. Vrsta tal omogoča, da se sorte, ki se uporabljajo za ta vina, trgajo na optimalni točki, ne da bi grozdje prezorelo.

8.4. Biser vino

Visoka vsebnost kislin in izrazita cvetna aroma pri biser vinih z ZOP „Costers del Segre“ je posledica velikega nihanja temperature med zorenjem grozdja, ki pogosto lahko preseže 15 °C.

9. Bistveni dodatni pogoji (pakiranje, označevanje, ostale zahteve)

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

Za označevanje embalaže, ki se uporablja za trženje proizvodov z označbo porekla „Costers del Segre“, je treba uporabiti metodo identifikacije za enkratno uporabo. To je lahko garancijski žig ali nadzorni sistem, ki ga določi upravni organ ZOP. Pri uporabi katerega koli od teh sistemov je treba zagotoviti sledljivost s postopkom, ki ga določi upravni organ.

Povezava na specifikacijo proizvoda

http://incavi.gencat.cat/.content/005-normativa/plecs-condicions-do-catalanes/Arxius-plecs/PC-Costers-del-Segre-2020-control-canvis-AM04.pdf

(1) UL L 9, 11.1.2019, str. 2.